เราคือทีมอิมแพกต์
เราได้ยึดระบบทุกอย่าง ในสำนักงานพวกแกไว้หมดแล้ว
แอชลีย์ แมดิสันจะต้องปิดตัวลงทันที
เราจะปล่อยข้อมูลประวัติลูกค้า จินตนาการทางเพศและรูปโป๊ของพวกเขา
รวมทั้งอีเมลของพนักงาน
ขอต้อนรับสู่ฝันร้ายที่สุดของพวกแก
(กำลังดาวน์โหลด)
ก่อนที่ผมจะเปิดตัวแอชลีย์ แมดิสัน ก็มีการคบชู้อยู่แล้ว
และหลังจากผมจากไป การคบชู้ก็ยังจะมีอยู่
ฉะนั้นสิ่งที่ผมทำคือช่วยให้พวกเขา มีการคบชู้ที่สมบูรณ์แบบที่สุด
บิเดอร์แมนกล่าวว่าเขาสร้างธุรกิจพันล้าน ด้วยการเดิมพันบนการนอกใจ
สมาชิก 25 ล้านคนใน 37 ประเทศ
โทรศัพท์ฉันบนโต๊ะก็เริ่มสั่นไม่หยุด มันบ้ามาก
พวกเขาทำให้มันเป็นเหมือน สวนสนุกที่คนนัดมามีเซ็กส์กัน
มันเย้ายวนใจ เซ็กส์ เป็นการประพฤติผิด
การเจาะระบบ อันตราย มันมีทุกอย่าง
เป็นเหมือนเว็บไซต์ไว้นัดมีเซ็กส์แบบเร่งด่วน
นี่เป็นเรื่องราวของเว็บไซต์นึง
และความเฟื่องฟูและตกต่ำของผู้ก่อตั้ง โนเอล บิเดอร์แมน
เว็บไซต์บ้าบิ่น แอชลีย์ แมดิสันดอทคอม ก่อตั้งขึ้นในปี 2001
เพื่อเป็นสถานที่ลับให้นัดลักลอบมีชู้
ในปี 2006 เว็บไซต์มีผู้ใช้งาน ถึง 1.1 ล้านคนในอเมริกาเหนือ
และได้เปิดตัวในยุโรป
หลังจากนั้นมันก็เติบโตเร็วอย่างมาก
- ผู้ใช้งาน 26 ล้านคน โตเร็วจริงๆ - ธุรกิจดีมาก
เป้าหมายคุณคืออะไร โตไปเรื่อยๆ เหรอ
ยึดครองโลก ขยายไปยังดวงจันทร์เลย
ในปี 2007 บิเดอร์แมนกลายเป็น ประธานกรรมการบริหาร
และต้องอยู่ท่ามกลางพายุสื่อ
ผมไม่ได้สนับสนุนการคบชู้ มันไม่ต้องการการสนับสนุนหรอก
คุณจะไม่ได้สนับสนุนได้ไง
โนเอล บิเดอร์แมนปรากฏตัว อย่างต่อเนื่องในรายการทีวี
เพื่อแก้ต่างและโฆษณาเว็บไซต์ของเขา
เขาเรียกตัวเองว่าราชาแห่งการคบชู้
อแมนด้า ภรรยาของเขา ก็มีส่วนร่วมในการโฆษณาด้วย
ผมมองมันเป็นสิ่งที่ช่วยชีวิตสมรสไว้
มันช่วยให้คนเป็นล้านได้พบความพอใจ
ความหลงใหลและความสุข
โนเอลบอกว่าสังคมเปลี่ยนไปแล้ว
รูปแบบความสัมพันธ์ที่เราเคยมีในอดีต
มันไม่ได้ผลแล้วในปัจจุบัน หลายคนมีชู้
และพวกเขาลักลอบทำ ไม่ให้อีกฝ่ายรู้
มันทำลายครอบครัว
และพวกเขาบอกว่า พวกเขานำทางเพื่อช่วยในเรื่องนี้
ผมอยู่คนละที่กับภรรยา
ผมทำงานหนักมาก มันยากที่จะได้เจอผู้คน
คริสโตเฟอร์กำลังมองหาหญิงรู้ใจ
ผู้จะมาเป็นชู้กับเขา
เสน่ห์หลักของมันคือ เป็นการนัดมีเซ็กส์ ไม่ใช่การออกเดต
มันไม่มีความเสี่ยง
ทุกคนรู้จุดยืนของตัวเอง
มันเหมาะสำหรับการที่เราจะหา
ฉันเรียกมันว่าความสุขยามบ่าย อะไรทำนองนั้น
เป็นเหมือนเว็บไซต์ไว้นัดมีเซ็กส์แบบเร่งด่วน
เช่นเดียวกับเว็บหาคู่อื่น ผู้ใช้ต้องเลือกชื่อประจำตัว
และบรรยายรสนิยมของตน
ทดลองการมีเซ็กส์แบบตันตระ
คู่นอนชั่วข้ามคืน
แม้ตัวเลือกเหล่านี้จะตรงไปตรงมากว่าปกติ
ชอบถูกมอง กอดรัดฟัดเหวี่ยง หนังอีโรติก
ฟังดูเป็นสุดสัปดาห์ที่น่าสนใจนะ
แทมซินเป็นที่ปรึกษาการตลาด และภรรยาลับๆ ของชายหลายคน
เธอเลือกการเป็นชู้มากกว่า ความสัมพันธ์แบบผูกมัดมาเกือบทั้งชีวิต
ในตอนแรก ผู้ชายจะลังเลที่จะเริ่มก่อน
พอเราเริ่มคุยกัน นั่นเป็นอย่างแรก
พวกเขาจะอยากรู้ว่าคุณมีตัวตนจริงมั้ย
อยู่ในอเมริกาจริงๆ รึเปล่า
ตอนนั้นแหละ ผมจะเริ่มได้อีเมลแจ้งว่า
ผู้หญิงคนนี้เข้ามาดูประวัติผม เธออยากคุยกับผม
ผู้หญิงคนนี้สนใจคุณ
และถ้าคุณไม่มีบัญชีแบบจ่ายเงินแล้ว
ไม่ได้ซื้อแต้มไว้ คุณก็จะไม่เห็น
รูปจริงของโปรไฟล์พวกเธอ ภาพจะเบลอ
ผู้ชายต้องซื้อแต้ม
เพื่อตอบข้อความกลับพวกเธอ
แล้วพอเราเริ่มคุยกัน ไม่รู้เพราะอะไร
ผู้ชายมักจะมีความต้องการ ที่จะส่งรูปไอ้จ้อนพวกเขามาให้ดู
หลายครั้งพวกเขาส่งรูปไอ้จ้อน มาเป็นรูปแรกเลยด้วยซ้ำ
ฉันไม่รู้ด้วยซ้ำว่าเขาหน้าตาเป็นยังไง
โอเค
ผู้คนมีชู้ด้วยเหตุผลมากมายหลายอย่าง
และมันไม่ใช่แค่เรื่องตัณหาราคะอย่างเดียว
เรามักจะคิดว่าเป็นเรื่องนั้น แต่ในความจริงแล้ว
ผู้ชายส่วนใหญ่มีชู้เพราะสาเหตุทางอารมณ์ด้วย
ฉันได้เจอและพูดคุยกับผู้ชายหลายคน
เป็นนักการเมืองบ้าง
ประธานบริหารบริษัทบ้าง หลายคนก็
เป็นผู้บริหารระดับกลาง พวกเขาไม่มีความสุข
นี่เป็นเรื่องเด่นอย่างนึงของเว็บแอชลีย์ แมดิสัน
คุณจะได้เจอคนทุกแบบ ตั้งแต่แรงงานก่อสร้างไปจนถึงนักศึกษา
มันเลยค่อนข้างน่าสนใจ
ผู้คนต้องการอะไรที่มากกว่าความสัมพันธ์ที่มีอยู่
และชีวิตที่พวกเขามี
และพวกเขาไม่ละอายที่จะยอมรับตรงๆ
ว่าจริงๆ แล้วพวกเขาต้องการอะไร
ยังไงผู้คนก็ต้องมีชู้อยู่แล้ว
มันเกิดขึ้นตลอด และมันเพิ่มขึ้นด้วย
มันหาไม่ได้ในที่ทำงาน
ทำไม่ได้กับเพื่อนสนิทของคนในครอบครัว
ฉันเข้าใจประเด็นนี้
มันส่งผลเสียน้อยลง และผู้คนอยากจะนัดเจอกัน
แอชลีย์ แมดิสันดอทคอม ถูกซื้อโดยอีกบริษัทของโนเอล
อาวิดไลฟ์มีเดียในปี 2007
วิดีโอโฆษณาพวกเขาทำให้บริษัทได้รับการยอมรับ
ว่าขายสินค้าเฉพาะกลุ่ม
สองปีต่อมา พวกเขาเปิดตัว เอสแทบบลิชเม็นดอทคอม
และคูการ์ไลฟ์ดอทคอม เรียกตัวเองว่าผู้บุกเบิกบริการการหาคู่
แต่ตัวทำเงินหลักก็ยังเป็นเว็บแอชลีย์ แมดิสัน
มองหาคนอื่น นอกจากเมียของผมเอง
นอกจากเมียของผมเอง แอชลีย์ แมดิสันคิดถูก
แอชลีย์ แมดิสันมีชื่อเสียงเพราะโฆษณา
ที่ไร้ยางอายและน่ารังเกียจ
นอกจากเมียของผมเอง
โฆษณาราคาถูกชิ้นนี้ ถูกรัฐบาลออสเตรเลียห้ามฉาย
มองหาคนอื่น นอกจากเมียของผมเอง
นอกจากเมียของผมเอง แอชลีย์ แมดิสันคิดถูก
พวกเขาทำให้เกิดการโต้เถียงทั่วโลก
ด้วยการแปลโฆษณาของพวกเขา เป็นภาษาต่างๆ ในทุกที่ที่พวกเขาไปถึง
ในปี 2009 ไทเกอร์ วูดส์ ถูกจับได้ว่านอกใจภรรยา
ภายในอาทิตย์เดียว แอชลีย์ แมดิสันเสนอที่จะจ่ายให้เขา
ห้าล้านดอลลาร์เพื่อเป็นพรีเซนเตอร์ให้บริษัท
เขาไม่ได้รับเงินนั่น แต่สี่เดือนต่อมา
พวกเขาเป็นผู้สนับสนุน รายการนางงามเมียน้อยไทเกอร์ วูดส์
ในรายการของฮาเวิร์ด สเติร์น
นี่คือผู้ตัดสินของเรา โนเอล บิเดอร์แมน
เขาทุ่มเงินไปเป็นแสน
มันดูเหมือนการไร้ลูกเล่นก็เป็นข่าวซุบซิบได้
เธอเป็นเมียน้อยหมายเลขสี่
ความอัจฉริยะของพวกเขาไม่ได้อยู่แค่การตลาด
แต่เป็นการที่ผู้บริหารของพวกเขา สามารถนำทุกสิ่ง
แม้แต่ข่าวไม่ดี มาใช้เป็นโอกาสในการโฆษณาได้
คุณคือเมียน้อยของไทเกอร์ วูดส์
โนเอล บิเดอร์แมนมาแล้ว พร้อมเช็คมูลค่า 75,000 ดอลลาร์
(การประกวดนางงามเมียน้อย)
ทั้งๆ ที่เศรษฐกิจอยู่ในช่วงขาลงในปี 2008
แต่แอชลีย์ แมดิสันดูเหมือนจะไม่ตกต่ำไปด้วย
ในปี 2015 อาวิดไลฟ์มีเดีย ประกาศว่าพวกเขามีรายได้
รวม 115 ล้านเหรียญดอลลาร์ในปีที่ผ่านมา
เพิ่มขึ้น 45 เปอร์เซ็นต์
กำไรก่อนหักภาษีอยู่ที่ 55 ล้านดอลลาร์
แต่แล้วในวันที่ 19 กรกฎาคมปีที่แล้ว ทุกอย่างก็เปลี่ยนไป
ไบรอัน เครบส์ นักข่าวด้านเทคโนโลยี
เปิดเผยว่าแอชลีย์ แมดิสันถูกเจาะเข้าระบบ
พนักงานเปิดคอมพิวเตอร์
และพบกับข้อความพร้อมภาพประกอบบนจอ
นักเจาะระบบทีมอิมแพกต์ขู่ว่าจะเปิดเผย
ข้อมูลที่ได้ขโมยไป ถ้าแอชลีย์ แมดิสันและเอสแทบบลิชเม็น
ไม่ปิดตัวเว็บไซต์ที่มีผู้คัดค้านมากมายของพวกเขา
ผลลัพธ์ของการไม่ยอมทำตามที่แจ้ง
ในคำขู่นี้คือการเปิดเผยรายชื่อลูกค้า
ของแอชลีย์ แมดิสันและเอสแทบบลิชเม็น
ซึ่งมีทั้งชื่อ ประวัติและข้อมูลบัตรเครดิตของลูกค้า
กว่าฉันจะได้อ่านข่าว มันก็ดังไปทั่วแล้ว
กระจายไปทั่วโลก
ฉันว่าสำนักข่าวใหญ่ๆ ได้ทำข่าวนี้ภายในหกถึง 12 ชั่วโมง
อาวิดไลฟ์มีเดีย
ได้ให้ความร่วมมือกับ การสอบสวนของตำรวจเป็นอย่างดี
การเจาะระบบครั้งนี้ เป็นการรั่วไหลของข้อมูลครั้งใหญ่ของโลก
ถ้าพวกเขาขอให้คุณติดต่อ
ฉันกำลังประชุมอยู่
แล้วจู่ๆ
โทรศัพท์ฉันบนโต๊ะก็เริ่มสั่นไม่หยุด
ฉันพยายามทำสมาธิแล้วลองมองดู
ฉันเห็นชื่อเพื่อนร่วมธุรกิจ
ลูกค้าของฉัน เพื่อนของฉัน
คนที่ฉันเจอบนแอชลีย์ แมดิสันกำลังติดต่อฉันมา
หัวใจฉันตกไปอยู่ตาตุ่มเลย
การเจาะระบบคราวนี้ดูแปลกมาก
เพราะมันดูเหมือนหนังฮอลลีวูดมาก ดูเหมือนมีบทเตรียมไว้
มันบ้ามาก ปกติเวลาทำข่าวเจาะระบบ
มันมักจะน่าเบื่อ
ไม่มีใครสนใจรายละเอียดว่า พวกเขาเอาข้อมูลมาจากไหน
เอาไปเผยแพร่ แต่คราวนี้ไม่เหมือนกัน
ทีมอิมแพกต์ให้เวลาอาวิดไลฟ์ 30 วัน
ในการปิดตัวเว็บไซต์
นานพอจะให้สื่อได้ประโคมข่าว
ผู้เจาะระบบได้ข่มขู่ว่าจะเปิดเผยข้อมูลมากกว่านี้
ทุกคนอยากรู้มากว่าใครบ้างที่ใช้บริการ
เว็บไซต์มีชู้อันดับหนึ่งของโลก
เมื่อบริษัทไม่ยอมทำตาม
ข้อมูลผู้ใช้งานกว่า 30 คนถูกเผยแพร่
คู่รักขี้ระแวงทั่วโลกต่างลนลาน และพยายามดูว่า
คู่ของตนอยู่ในรายชื่อหรือไม่
รายการวิทยุแห่งนึงของออสเตรเลีย ล้ำหน้าไปหนึ่งก้าว
พวกเขายินดีช่วยหาชื่อในรายชื่อนั้น และออกอากาศสดๆ
พอมีข่าวเรื่องแอชลีย์ แมดิสันถูกเจาะระบบ
เขาก็ทำตัวแปลกๆ คุณมีข้อมูลของเขามั้ย
เรามีข้อมูลเกี่ยวกับเขาอยู่ และข้อมูลบอกว่า
เขาก็มีชื่ออยู่ในเว็บไซต์ด้วย โจ
- คุณพูดจริงเหรอ - ใช่ ผมเสียใจด้วย
คุณล้อฉันเล่นรึเปล่า
ผลลัพธ์ที่เป็นระลอก ของการกระทำของทีมอิมแพกต์
ได้ก่อให้เกิดผลกระทบระยะยาวทางด้านสังคม
และเศรษฐกิจ ซ้ำยังจุดประกายให้เกิด
การก่อคดีอาญาและการตกเป็นเหยื่ออีกต่อไป
มีผู้ชายหลายคนที่ฉันได้เจอและคุยด้วย
ภรรยาพวกเขาใจสลายและเจ็บปวด
และพวกเขาอยากคุยด้วย
จนถึงเช้าวันนี้ เราได้รับแจ้งอย่างไม่เป็นทางการ
ว่ามีการฆ่าตัวตายเนื่องจากการรั่วไหล
ของรายชื่อลูกค้าของแอชลีย์ แมดิสัน
เรื่องนี้ถูกทำข่าว เหมือนซีไอเอถูกเจาะระบบเสียเอง
สิ่งที่น่าสนใจก็คือใครบ้างเป็นลูกค้า
มีรอยลิปสติก เธอเป็นใคร
คนดังมากมาย นักการเมือง ผู้นำทางศาสนา
และบุคลากรฝ่ายทหารถูกเปิดเผยว่าเป็นสมาชิก
บอกชื่อเธอมาเดี๋ยวนี้
ภรรยาผมรู้เรื่องนี้แล้ว
เธอให้อภัยผมในความผิดที่ผมทำคราวนี้
ผมขอให้พระเจ้ายกโทษ และพระองค์ก็ยกโทษให้ผม
ผมได้ชำระล้างจากบาปคราวนี้แล้ว
หลังจากการประโคมข่าวรายชื่อลูกค้าเงียบลง
สื่อจึงหันไปให้ความสนใจในตัวธุรกิจ
เห็นได้ชัดว่าอาวิดไลฟ์มีเดีย มีกำไรจากเว็บไซต์มากมาย
(มี่ฉี)
และไม่ใช่ทุกเว็บไซต์เป็นเว็บหาคู่
(เอสคอร์ทดอทซีเอ)
แอชลีย์ แมดิสันประสบความสำเร็จอย่างรวดเร็ว
และในปี 2015 พวกเขาอ้างว่า มีผู้ใช้กว่า 30 ล้านคน
- คุยกับใครอยู่ - อเล็กซ์
พวกเขาถึงกับเปิดตัวแอปมือถือ แอฟแฟร์เอนิแวร์
และประกาศข่าวออกไปทั่วโลกอย่างหน้าไม่อาย
(แอชลีย์ แมดิสันดอทคอม)
แต่ในวันที่ 19 กรกฎาคม เว็บไซต์ถูกเจาะเข้าระบบพร้อมผลที่ร้ายแรง
เป็นการรั่วไหลของข้อมูลครั้งใหญ่ครึ่งนึงของโลก
เว็บไซต์มากมายได้ถูกดาวน์โหลด
ไม่มีใครสามารถลบข้อมูลนี้ได้
ทั้งๆ ที่เว็บไซต์มีข้อมูลที่ละเอียดอ่อน
เราได้รู้มาว่า
แอชลีย์ แมดิสันถูกเตือน เรื่องความอ่อนแอด้านความปลอดภัย
อยู่หลายครั้ง ก่อนเรื่องอื้อฉาวปี 2015
(กรุงมะนิลา)
(ประเทศฟิลิปปินส์)
ฟิลิปปินส์กลายเป็นศูนย์กลางโลกไซเบอร์ ที่ดูไม่น่าจะเป็นไปได้
เจย์สัน ซาเบตเป็นนักเจาะระบบชาวฟิลิปปินส์
เขาสามารถเจาะเข้าเว็บไซต์ได้หลายเดือน
ก่อนจะเกิดหายนะการเจาะระบบ ในเดือนกรกฎาคม 2015 ซะอีก
ผมแค่ลองดูเว็บไซต์แอชลีย์ แมดิสัน
ผมพยายามเจาะเข้าระบบ
ผมตรวจสอบรหัสเพื่อดูว่า ช่องโหว่หรือจุดอ่อนอยู่ตรงไหน
เจย์สันอยู่ในกลุ่มนักล่าค่าหัวไซเบอร์นานาชาติ
รู้จักกันในชื่อนักเจาะระบบหมวกขาว
หน้าที่ผมคือช่วยให้บริษัทปลอดภัย ผมไม่อยากเป็นพวกหมวกดำ
ผมไม่อยากเป็นคนร้าย
นักเจาะระบบเหล่านี้สามารถทำเงินได้มากมาย
จากการชี้ให้บริษัทใหญ่ๆ เห็นว่าจุดอ่อนอยู่ตรงไหน
เจย์สันหาเงินค่าเทอมด้วยวิธีนี้
เขาพบวิธีเจาะเข้าระบบ แอชลีย์ แมดิสันได้อย่างรวดเร็ว
ผมเจอการส่งลิงก์ที่ฝังรหัสและการส่งลิงก์ปลอม
ซึ่งจะทำให้นักเจาะระบบ เข้าไปเปลี่ยนข้อมูลลูกค้าได้
เจย์สันแจ้งอาวิดไลฟ์มีเดีย
ว่าเขาเจอช่องโหว่ในระบบพวกเขา
และพวกเขาจ่ายให้เขาเล็กน้อย เป็นค่าตอบแทนสำหรับข้อมูล
แต่มันก็สายไปแล้ว
นักเจาะระบบทีมอิมแพกต์ได้เจาะเข้าเว็บไซต์
เป็นเวลานานแล้ว ก่อนที่เจย์สันจะเจาะซะอีก
ทีมอิมแพกต์อ้างว่าพวกเขาเฝ้าดูเว็บไซต์โต
มาระยะหนึ่ง จนมีผู้ใช้งานถึงสิบล้านคน
และพวกเขาบอกว่าต้องการหยุด ไม่ให้มีลูกค้าเข้ามาใหม่ 60 ล้านคน
พวกเขาเปรียบอาวิดไลฟ์มีเดีย เหมือนพ่อค้ายาที่ข่มเหงพวกติดยา
โจเซฟ ค็อกซ์เชื่อว่าเขาเป็นนักข่าวคนเดียว
ที่ได้ติดต่อกับทีมอิมแพกต์ตัวจริง
ทีมอิมแพกต์บอกว่าตอนเจาะเข้า แอชลีย์ แมดิสัน ไม่มีใครคอยสอดส่องเลย
มีการป้องกันด้านความปลอดภัยน้อยมาก
ในการเข้าไปในเครือข่าย พวกเขายังบอกอีกว่า
สามารถข้ามส่วนต่างๆ ของเครือข่าย
ด้วยรหัสผ่านง่ายๆ
และพวกเขาใช้เวลาทำสักพัก
พวกเขาบอกว่าได้ล้วงข้อมูล
มาหลายปีแล้ว
แอชลีย์ แมดิสันคุยโวเรื่องความปลอดภัย
แต่อย่างที่เห็น มันไม่ใช่สิ่งสำคัญที่สุดของพวกเขา
สิ่งสำคัญที่สุดของพวกเขาคือการทำเงิน
เจเรมี บุลล็อกเป็นนักวิเคราะห์ข้อมูล
ผู้ใช้ข้อมูลที่ถูกเผยแพร่ ในการเจาะระบบวิเคราะห์
การทำธุรกิจของแอชลีย์ แมดิสัน
เขาเป็นคนแรกๆ ที่ระบุว่าบริษัทใช้เฟมบอตส์
เมื่อเขาดูที่อยู่อีเมลของผู้ใช้งาน
เขาค้นพบว่าสมาชิก 837 คน
ใช้ที่อยู่อีเมลเดียวกัน
นี่ดูเหมือนจะเป็นผู้ใช้ปลอม
ที่ถูกโปรแกรมสั่งการให้ติดต่อผู้ใช้จริง
(ฉันออนไลน์แล้ว)
พวกมันถูกเรียกว่าเอ็นเกจเจอร์หรือไอคอเนียน
มันจะถูกสั่งการด้วยชุดคำสั่งทำให้
แอชลีย์ แมดิสันติดต่อชายที่เชื่อคนง่าย
และแสร้งทำเป็นผู้หญิงที่กำลังหาคู่
ทำให้ผู้ชายพวกนั้นยอมเสียเงิน
ไอคอเนียนจะส่งข้อความไปหาผู้ใช้งานเว็บไซต์
เพื่อให้ผู้ชายตอบกลับโดยต้องเสียเงิน
ทำไมแค่ 837 แทนที่จะ 80,000 เพราะพวกเขาไม่ต้องใช้ถึง 80,000 หรอก
คุณย้าย 837 ตัวนี้ไปไหนก็ได้ ทำให้มันเป็นคนละคนได้
มันถูกตั้งโปรแกรมไว้แล้ว
ไม่จำเป็นต้องคอยควบคุมทีละตัว
ฉลาดสุดๆ
พวกเขาทำให้มันเป็นเหมือน สวนสนุกที่คนนัดมามีเซ็กส์กัน
และมีผู้หญิงเป็นล้านๆ อยู่ในเว็บนี้
และพวกเธอทุกคนสนใจในตัวคุณ
ผมได้รับการติดต่อจากผู้หญิงประมาณ 200 คน
และจากจำนวนนั้น ผมคิดว่าผมคุยกับคนจริงๆ แค่คนเดียว
(ลอสแอนเจลิส)
(สหรัฐอเมริกา)
แต่ความคิดเรื่องเฟมบอตส์และผู้ใช้งานปลอม
บนเว็บแอชลีย์ แมดิสันไม่ใช่เรื่องใหม่อะไร
ก่อนหน้านี้ในปี 2008 ทนายฟิลิปโป มาร์ชิโน
ทำคดีฟ้องร้องอาวิดไลฟ์มีเดีย
ให้กับผู้ใช้งานซึ่งไม่พอใจเว็บไซต์
สิ่งแรกที่เราทำคือดูข้อตกลง
และเงื่อนไขของเว็บไซต์แอชลีย์ แมดิสัน
และตรงกลางสองสามประโยค
มีการระบุไว้ประมาณว่า
"นี่เป็นเว็บไซต์ให้ความบันเทิงเท่านั้น"
"คุณอาจได้รับการตอบหรือติดต่อโดยหุ่นยนต์"
และนั่นมันไม่ถูกต้อง
เพราะผู้คนไม่ได้เข้ามาเว็บไซต์ แอชลีย์ แมดิสันดอทคอม
เพื่อคุยกับหุ่นยนต์
นั่นไม่ใช่จุดประสงค์หลัก
จากนั้นฟิลิปโปไปเจอเว็บไซต์ แอชลีย์ แมดิสันซัคส์ดอทคอม
กระดานสนทนาสำหรับลูกค้าที่ไม่พอใจ
เขาค้นพบว่าบริษัทของบิเดอร์แมน
อาวิดไลฟ์มีเดีย กำลังดำเนินคดีกับเว็บไซต์นี้อยู่
เราคิดว่าแอชลีย์ แมดิสันซัคส์ดอทคอม เป็นที่อภิปรายที่ถูกกฎหมาย
สำหรับผู้ที่ต้องการแสดงความคิดเห็น
และไม่ได้ละเมิดสิทธิ์เครื่องหมายการค้า แอชลีย์ แมดิสันดอทคอมเลย
ฟิลิปโปยินดีที่จะเป็นตัวแทนว่าความ ให้เจ้าของแอชลีย์ แมดิสันซัคส์ดอทคอม
หลังจากนั้นก็เกิดเรื่องแปลกๆ ขึ้น
เรื่องร้ายๆ เกิดขึ้นกับพวกเรา
เรากลายเป็นเป้าของการกระทำออนไลน์
ที่ไม่สามารถสืบหาตัวคนทำได้
เป็นเหมือนการข่มเหงรังแกกันเลย
จะเรียกอย่างนั้นก็ได้
จู่ๆ ก็มีเว็บไซต์ถูกทำขึ้นเพื่อขู่กรรโชก
ลูกความของฟิลิปโป และข่มขู่เขาถ้าเขาไม่ปิด
แอชลีย์ แมดิสันซัคส์ดอทคอม
มีการเขียนเรื่องเท็จเกี่ยวกับฟิลิปโปขึ้น
ลูกความ สมาชิกในครอบครัว หรือแม้แต่พนักงานของเขา
อีเมลนิรนามถูกส่งมาพร้อมคำขู่
และการกล่าวหาที่เป็นเท็จ
หนึ่งในนั้นกล่าวว่า ลูกความของฟิลิปโปติดเชื้อเอชไอวี
เราไม่สามารถสืบไปได้ว่า
อีเมลเหล่านี้มาจากไหน
แต่ทั้งหมดถูกส่งในเวลาเดียวกัน
มันเหมือนเป็นการร่วมกันจู่โจม
เพื่อให้ลูกความผมยุติสิ่งที่ทำอยู่
ในความพยายามอีกด้านเพื่อปิดตัวเว็บไซต์
โนเอล บิเดอร์แมนเสนอเงิน ให้เจ้าของแอชลีย์ แมดิสันซัคส์ดอทคอม
สำหรับเลขที่อยู่ไอพี
เขาเรียกร้องซ้ำๆ ในบทสนทนาทางโทรศัพท์ ที่อัดไว้โดยเจ้าของ
ต่อหน้าพยานอีกสองคน
ส่งยูอาร์แอลคืนมา
ฉันให้นายหมื่นนึง อย่าทำตัวโง่ๆ
ฉันมันเป็นคนโง่ นายส่งอีเมลหาแฟนฉัน
นายไม่รู้หรอก ใช่ รอดูความทรมาน
ที่ฉันจะทำให้นายได้รู้สึก รอดูแล้วกัน
ผมเห็นในข่าวว่าพวกเขาถูกเจาะระบบ
และข้อมูลทุกอย่างถูกเผยแพร่
ผมแปลกใจมากที่เอกสารบางอย่าง
ที่ถูกแลกเปลี่ยนกันระหว่างเรากับพวกเขา
ซึ่งควรจะเป็นความลับ
ตอนนี้เป็นที่สนใจของผู้คน
นายส่งอีเมลหาแฟนฉัน แล้วบอกเธอว่า
นายจะทำเว็บไซต์เกี่ยวกับเธอ และเธออาจมีเชื้อเอชไอวี
ฉันจะทำกับนายให้แย่กว่านั้นอีก
นายมาก่อกวนการทำมาหากินฉัน นายเลือกแบบนี้เอง
ฉันจะเอาคืน และจะเอาคืนให้หนักกว่าสิบเท่า
ฉันได้เปรียบนายหลายขุม นายมีเวลา 24 ชั่วโมง
ฉันจะเหยียบนายให้จมดิน
การเผยแพร่ข้อมูลครั้งแรก
ของนักเจาะระบบทีมอิมแพกต์ เผยข้อมูลผู้ใช้เว็บไซต์จำนวนมาก
แต่พวกเขาไม่หยุดแค่นั้น
มันดูผิวเผิน เหมือนเรื่องจะจบแล้ว
นี่คือบริษัท มันถูกเจาะระบบ
นี่คือเหยื่อ นี่คือเรื่องราว จบบริบูรณ์
มันน่าจะจบแล้ว แต่มันยังไม่จบ
สิ่งที่ตามมาทำให้การเจาะระบบก้าวไปอีกขั้น
ข้อมูลรั่วไหลจำนวนมาก ข้อมูลต่างๆ ของลูกค้า
ที่อยู่อีเมล รหัสผ่าน หรือข้อมูลอย่างอื่นของลูกค้า
ขึ้นอยู่กับเว็บไซต์ มันอาจจะทำได้ง่ายมากๆ
แต่การได้มาซึ่งอีเมล รหัสต้นฉบับผลิตภัณฑ์
เอกสารภายใน นักเจาะระบบ ต้องทำมากกว่าเดิมอีกหลายขั้น
และต้องทะลวงเข้าไปในเครือข่ายบริษัทจริงๆ
การเผยแพร่ข้อมูลครั้งที่สองเกี่ยวข้องกับบริษัท
และตัวประธานกรรมการบริหารเอง
มันมีอีเมลมากมาย
อีเมลทุกฉบับตั้งแต่ปี 2011 2012 ไปจนถึงมิถุนายน 2015
อีเมลมากมายจริงๆ
ฉันแค่เดานะ แต่มันดูเหมือนมีคน
เสียบแฟลชไดรฟ์ เข้ากับคอมพิวเตอร์แล้วลากไฟล์อีเมลมา
ดูไม่เหมือนเจาะระบบ เหมือนการคัดลอกมากกว่า
ข้อมูลที่รั่วไหลทุกอย่างไม่ได้ออกสู่สาธารณะ
ข้อมูลส่วนใหญ่คงไม่ได้ออกสู่สาธารณะด้วยซ้ำ
แต่ความจริงที่ว่าใครก็ตามเข้าไป ในเว็บไซต์ที่เป็นเว็บมืด
แล้วดาวน์โหลดข้อมูลพวกนี้มาเก็บไว้ดูได้
มันน่าสนใจมาก
ฉันเริ่มอ่านอีเมลทั้งหมดนี้
เพราะฉันอยากรู้ว่าจะเดาออกมั้ยว่าฝีมือใคร
ฉันอยากรู้ว่าฝีมือใคร
จากนั้นฉันก็เริ่มเสพติด
ขณะที่จีน่า บรรณาธิการอะนิวโดเมนดอทคอม
อ่านอีเมลเหล่านั้น คำถามมากมายก็ผุดขึ้น
ไม่นานฉันก็เริ่มหาในอีเมล พยายามหาคำตอบว่า
แอชลีย์ แมดิสันคืออะไรกันแน่
มันเป็นเว็บไซต์หาคู่จริงๆ เหรอ ดูเหมือนไม่ใช่อย่างนั้น
อาวิดไลฟ์มีเดีย บริษัทแม่ของแอชลีย์ แมดิสัน
ควบคุมโดยโนเอล บิเดอร์แมน เป็นเจ้าของเว็บไซต์ต่างๆ
ผ่านบริษัทบังหน้าหลายแห่ง
เว็บไซต์เหล่านี้ เช่น เอสแทบบลิชเม็นและคูการ์ไลฟ์
ถูกเปิดเผยว่าเป็นส่วนหนึ่งของบริษัท
แต่บางเว็บไซต์ก็ไม่ถูกเชื่อมโยง กับอาวิดไลฟ์มีเดียอย่างเปิดเผย
มันไม่ใช่แค่เว็บหาคู่เว็บเดียว แต่เป็นเว็บมากมายในตลาดหลักของโลก
เป็นธุรกิจที่แตกแขนงออกไป และมีหลายเว็บไซต์ที่แตกแขนง
ที่ดูเหมือนจะถูกออกแบบมาเพื่อล่อผู้คนให้เข้าไป
ทำอะไรต่างๆ
และสิ่งเหล่านั้น ดูเหมือนจะไม่เกี่ยวข้องกับการหาคู่
บริษัทเป็นเจ้าของเว็บไซต์ ที่ดูเหมือนจะตอบสนอง
จินตนาการของเหล่าผู้ชาย
แต่ละเว็บดูเชื้อเชิญและจับกลุ่มตลาดต่างกันไป
มีผู้หญิงแต่งงานแล้วที่จะเล่นชู้กับคุณ
ก็คือแอชลีย์ แมดิสัน มีหญิงอายุมากกว่า
ที่จะเล่นชู้กับหนุ่มเด็กกว่าก็คือคูการ์ไลฟ์
เว็บโบรกคอลเลจเกิร์ล หาสาวมหาลัยถังแตก
และคุณอาจจะได้เป็นป๋าดูแลพวกเธอ
มีเว็บแบบนั้น เว็บพวกชอบเป็นทาส เว็บเกย์
ถ้าคุณอยากหาจินตนาการสำหรับผู้ชาย ก็มีเว็บไซต์แบบนั้นด้วย
ทุกเว็บไซต์มีเป้าหมายเดียว เพื่อล่อลูกค้าเพศชาย
(โหวตให้เป็นเว็บไซต์หาคู่เซ็กส์ อันดับหนึ่ง สมาชิก 45,945,000 คน)
แทมซิน ผู้ใช้งานเว็บแอชลีย์ แมดิสัน มองเห็นได้ว่า
ผู้คนถูกดึงเข้าไปอีกเว็บได้ยังไง
ฉันว่ามันเหมือนยาด่านแรก
สำหรับความสัมพันธ์และเว็บไซต์ต่างๆ
และการหาคู่ทางอินเทอร์เน็ต มันเป็นที่ที่ดี
และเป็นเว็บไซต์ที่ดีสำหรับผู้เริ่มต้น
แล้วพอพวกเขาเข้าไปก็จะมีป้ายโฆษณา
ของเว็บไซต์เฉพาะเจาะจงอื่นๆ โผล่ขึ้นมา
(เอสแทบบลิชเม็น)
หนึ่งในเว็บยอดนิยมที่สุดของอาวิดไลฟ์
คือเอสแทบบลิชเม็น
มันถูกอ้างว่าเป็นเว็บหาคู่ออนไลน์เว็บแรก
ที่ช่วยสานสัมพันธ์หญิงสาวสวย กับชายร่ำรวยผู้ประสบความสำเร็จได้
เว็บไซต์ชี้แจงชัดเจนว่าไม่ให้ผู้หญิง
เสนอขายบริการ
แต่ผู้ใช้เพศหญิงจำนวนมากมองหา
"ข้อตกลงทางผลประโยชน์ร่วมกัน เอ็มบีเอ"
คำศัพท์ออนไลน์สำหรับความสัมพันธ์ ที่มีเรื่องเงินมาเกี่ยวข้อง
(ไม่ได้มาทำให้คุณเสียเวลา อย่าทำฉันเสียเวลาด้วย)
หลายครั้งที่ผู้หญิงมองหาข้อตกลง
เพราะพวกเธอมีปัญหาเรื่องค่าใช้จ่าย
และหลายครั้งที่ผู้ชายไม่ได้อยู่ในตำแหน่ง
ที่จะมีความสัมพันธ์แบบออกหน้าออกตา
และความรับผิดชอบที่จะตามมา
แทมซิน ที่ปรึกษาการตลาด
เคยมีรูปแบบชีวิตแบบมีข้อตกลงตั้งแต่เธออายุ 19
นี่เป็นสถานการณ์ที่ผู้ชายจะปรนเปรอผู้หญิง
ด้วยเงินเดือน ตามใจพวกเธอ ดูแลเรื่องค่าใช้จ่ายการเดินทาง
ทำให้เธอทำตามตารางเขาได้ ในเวลาที่เขาต้องการ
เช่นเดียวกับที่เรียกว่าป๋าเลี้ยง
ข้อตกลงเรื่องผลประโยชน์ร่วมกัน เป็นความสัมพันธ์
ที่ชายและหญิงต่อรองกันเรื่องข้อตกลง
หลายคนขายบริการ บางคนกล้าพูดว่าขายบริการ
แต่
การขายบริการผิดกฎหมายในอเมริกา ยกเว้นแค่บางพื้นที่เท่านั้น
ฉะนั้นคุณจะออกมาประกาศว่า
"ฉันเป็นอีตัว" ไม่ได้ มันผิดกฎหมาย
อาวิดไลฟ์มีเดียยังเป็นเจ้าของ อาเรนจ์เมนต์ไฟน์เดอร์ดอทคอมด้วย
เว็บไซต์อีโรติกโจ๋งครึ่ม
แม้เว็บไซต์จะระบุว่า ไม่อนุญาตให้มีการขายบริการ
พวกเขาก็สนับสนุนให้สาวๆ ที่อยากได้เงินพิเศษ
จากการหาคู่มาเข้าร่วม
เริ่มหาคู่ในแบบที่วิวัฒนาการสร้างคุณมา
เราส่งบับเบิลไปถึงหน้าบ้านคุณได้
พวกเขาออกโฆษณาในเชิงตลก
คราวนี้มาพร้อมดาราหนังโป๊ เคย์เดน ครอส ในฐานะพรีเซนเตอร์ของบริษัท
เราไม่ได้แค่จัดหาข้อตกลง
แต่จัดหางานให้ด้วย
- เดือนที่แล้วเธอทำอะไร - ไม่มีงาน
- เดือนนี้เธอทำอะไร - งานใช้ปากบ๊วบ
เมื่อพวกเขาจงใจโฆษณาด้านนอกมหาวิทยาลัย
พวกเขาก็ตกเป็นข่าวอีก ผู้คนต่างตกตะลึง
ฉันอยู่บนถนนซานตาโมนิกา ใกล้ถนนโอเวอร์แลนด์
โฆษกของอาวิดไลฟ์มีเดียกล่าวว่าที่ตั้ง
และจังหวะเวลาของโฆษณา เป็นยุทธศาสตร์ของบริษัท
เนื่องจากการรับปริญญาใกล้เข้ามาแล้ว
และนักศึกษากำลังมองหางานและเงิน
เมื่อเราถามว่านี่เป็นการขายบริการมั้ย
โฆษกตอบว่า "เปล่า นี่เป็นการหาคู่พร้อมเรื่องหักมุม"
แต่อีเมลที่ถูกเผยแพร่ซึ่งน่าจะมาจาก
อินบอกซ์ของโนเอล บิเดอร์แมน
เปิดเผยว่าบริษัทไม่เพียงแต่เปิดให้ขายบริการ
แต่มองหาหญิงขายบริการมาเพิ่มด้วย
และดูเหมือนว่า อีเมลถูกส่งให้หญิงขายบริการ 2,500 คน
เชิญมาร่วมอาเรนจ์เมนต์ไฟน์เดอร์
เมื่อมันได้ผล พวกเขาวางแผน จะติดต่อเพิ่มอีก 45,000 คน
อีเมลบางฉบับพูดถึงความเป็นไปได้ ในการหาหญิงต่างชาติเข้าอเมริกา
เพื่อทำงานเป็นเด็กเสี่ย
แล้วบริษัทจะโฆษณาพวกเธอยังไง
(เข้ามาดูนักศึกษาแลกเปลี่ยน ที่อยากมาอยู่อเมริกาสิ)
พวกเขายังศึกษาหาวิธีให้ผู้หญิงเข้าอเมริกาได้
ด้วยการโกหกเจ้าหน้าที่
(วิธีที่หญิงต่างชาติทำงานในอเมริกา คือโกหกที่ด่านตรวจคนเข้าเมือง)
อาเรนจ์เมนต์ไฟน์เดอร์ดอทคอม
เป็นหนึ่งในเว็บไซต์ ที่ประสบความสำเร็จของอาวิดไลฟ์
และมันพาโนเอล บิเดอร์แมนและอาวิดไลฟ์มีเดีย
ไปสู่ทิศทางใหม่ หนังนั่นเอง
เขาทดลองด้วยการโฆษณาแฝง และใช้ดาราหน้าใหม่
แต่มันกลับกลายเป็นหนังโป๊สุดฮาร์ดคอร์
เว็บไซต์ยังมีชื่อเสียง
เรื่องการจงใจโฆษณาให้ดูเย้ายวนจนน่าตกใจ
โฆษณาปี 2013 ชิ้นนี้เป็นเรื่อง ผัวเมียซอมบี้คู่นึงที่ถูกห้ามฉาย
แต่ยิ่งทำให้คนอยากจะหามาดู
ทำให้ชีวิตคู่กลับมามีชีวิตอีกครั้ง
แต่เจ้าของแอชลีย์ แมดิสัน อาวิดไลฟ์มีเดีย
มีคำจำกัดความอย่างหลวมๆ ของการหาคู่
- มันง่ายขนาดมนุษย์ถ้ำยังทำได้ - ในโฆษณาแนวโล-ไฟสำหรับ
อาเรนจ์เมนต์ไฟน์เดอร์ดอทคอม
เคย์เดน ครอส พรีเซนเตอร์ของบริษัท อธิบายว่าพวกเขาทำอะไร
มันเป็นเว็บไซต์หาคู่สำหรับหนุ่มสูงวัย
ผู้ที่คิดว่าถึงเวลาหาสาวควง
และสำหรับสาวๆ ที่อยากหาเงินค่าขนม
คุณอาจสงสัยว่าเว็บหาคู่พวกนี้ดีมั้ย
ไม่หรอก แต่ออรัลเซ็กส์มันเยี่ยมมาก
บริษัทปฏิเสธว่านี่ไม่ใช่การค้าประเวณี
แต่เป็นการหาคู่พร้อมเรื่องหักมุม
อาเรนจ์เมนต์ไฟน์เดอร์ดอทคอม น่าสนใจเพราะอีกเหตุผลหนึ่ง
นี่เป็นเว็บไซต์ที่ทำให้ ประธานกรรมการบริหาร โนเอล
และทีมของเขาเข้าสู่โลกแห่งหนังโป๊
(อีวิลแองเจิลสกรูวอิ้งวอลล์สตรีท)
(ลาสเวกัส)
(สหรัฐอเมริกา)
ฉันถ่ายรูปตัวเองในสภาพเปลือยเปล่า
ในธนาคารแห่งหนึ่งในวอลล์สตรีท
จากนั้นรูปก็ถูกส่งต่อไปเรื่อยๆ
ห้องน้ำไม่ใช่ห้องน้ำรวม เป็นห้องน้ำส่วนตัว
และฉันมักจะถ่ายรูปในนั้นเวลาฉันเบื่อ
เพราะฉันเป็นคนรุ่นใหม่ เรามักทำอะไรแบบนั้น
และไม่กี่วันหลังจากนั้น รูปก็ถูกส่งต่อมากมายในอินเทอร์เน็ต
และฉันได้ฉายาว่า "ดาราหนังโป๊วอลล์สตรีท"
ก่อนที่ฉันจะตัดสินใจว่า ฉันจะเล่นหนังโป๊ดีมั้ยซะอีก
แต่ ณ จุดนั้นฉันก็คงต้องเล่นแล้ว จริงมั้ย
คุณได้เงินลงทุนจากแอชลีย์ แมดิสันใช่มั้ย
ค่ะ และเราก็กำลังทำอย่างอื่นที่น่าสนใจด้วย
เวโรนิก้า เวนกลายเป็น นักแสดงนำของโนเอล บิเดอร์แมน
เรื่องสกรูวอิ้งวอลล์สตรีท
เป็นหนังโป๊เรื่องแรกของอาเรนจ์เมนต์ไฟน์เดอร์
ที่เต็มไปด้วยโฆษณาแฝงของบริษัท ที่ไม่ค่อยแฝงเท่าไหร่
เวโรนิก้าถูกเสนอให้เป็นนักแสดงนำ เพราะภาพโป๊ของเธอ
เรื่องราวเป็นการล้อเลียน ภาพยนตร์ฮอลลีวูดเรื่องวอลล์สตรีท
อยากทำงานให้ผมมั้ย
สาเหตุที่ฉันสนใจข้อเสนอนี้
ฉันรู้มันเป็นเรื่องใหม่สำหรับสิ่งที่พวกเขาทำ
ถึงแม้มันจะไม่ใช่สิ่งที่พวกเขาทำได้ดีที่สุด
แต่ความจริงที่ว่าพวกเขาทำมัน
และพวกเขาเป็นบริษัทในกระแสหลัก
คุณเก่งพอจะเข้ามาในออฟฟิศผม
ดูซิว่าเก่งพอจะอยู่ต่อมั้ย
หนังเรื่องนี้ไม่ได้เป็นเหมืองทองสำหรับเขา
เขาไม่ได้ต้องการให้บริษัทมีชื่อเสียงด้านหนังโป๊
แค่ความจริงที่ว่ามันเป็นชื่อฉัน
และฉันเป็นคนที่ถูกสร้างภาพให้เป็นหญิงสาวน่ารัก
และมีความคิดฉลาดหลักแหลม
ฉันเป็นผู้หญิงที่เขาต้องการขายให้ผู้ชายพวกนี้
แผนสำเร็จอย่างมาก
วิดีโอคลิปที่ถูกปล่อยให้ชมฟรี มียอดผู้ชมกว่าสามล้านครั้ง
แต่เป็นการร่วมมือของเวโรนิก้ากับบริษัท
และการปรากฏตัวในช่องข่าวต่างๆ ซึ่งมีผลกระทบอย่างมาก
ฉันอยากทำอะไรที่เป็นธุรกิจกับอาชีพของฉัน
ฉันรู้ฉันไม่เหมาะกับสังคมหัวโบราณ
และฉันเห็นอุตสาหกรรม ที่กำลังฝ่านวัตกรรมคลื่นลูกใหม่
และฉันอยากเป็นส่วนหนึ่งในนั้น
เว็บไซต์มีการเยี่ยมชมเพิ่มขึ้น 200 เปอร์เซ็นต์
แต่ที่น่าประทับใจกว่านั้น มีการสมัครสมาชิกเพิ่มขึ้น 400 เปอร์เซ็นต์
ซึ่งชี้ให้เห็นว่า ถ้าคุณเข้าเว็บอาเรนจ์เมนต์ไฟน์เดอร์
เพราะคุณเห็นฉันในคลิปนี้หรือในสื่ออื่นๆ
คุณเกือบจะกลายเป็นสมาชิกเว็บทันที
มันเป็นความสำเร็จด้านโฆษณาอีกครั้ง ของโนเอล บิเดอร์แมน
ทำไมถึงคิดว่าโนเอลฉลาดมากในเรื่องนี้
ให้ฉันพูดในฐานะผู้ประกอบการ ผู้ประกอบการส่วนใหญ่
เวลาพวกเขาคิดอะไรออก
มันเป็นเพราะพวกเขา เห็นความต้องการของตลาด
ผู้ประกอบการส่วนใหญ่จะไม่พูดว่า
"ผู้คนต้องการมัน แต่ฉันไม่ต้องการมัน"
เวลาผู้ประกอบการเริ่มทำอะไร เขาต้องการผลิตภัณฑ์นั้น
เขาเลยทำมันขึ้นมา
ฉันเลยคิดว่าเขาอาจจะอยากมีชู้
หรืออยากทำให้มันง่ายต่อการมีชู้ ซึ่งมันฉลาดมาก
ที่เขาทำมันออกตลาดแล้วพูด "ผมไม่ได้มีชู้"
"ผมมีชีวิตคู่ที่มีความสุข ผมแค่ทำสิ่งนี้ให้ผู้ชายคนอื่น"
ถ้าสามีคุณนอกใจคุณ
คุณจะยอมให้เขาใช้เว็บไซต์แบบของคุณมั้ย
ไม่มีทาง ฉันไม่ได้แต่งกับเขาเพื่อเจอเรื่องแบบนี้
โนเอลเป็นปรมาจารย์แห่งการสัมภาษณ์ผ่านสื่อ
เขามักจะพาภรรยามาร่วมการสนทนาด้วย
ฉันใช้ชีวิตคู่ตามแบบจารีตประเพณีกับโนเอล
และเขามักจะบอกอย่างชัดเจนว่า เขาจะไม่มีวันมีชู้
ฉันจะเสียใจมาก ถ้าเขาทำกับฉันแบบนั้น
แต่ข้อมูลที่ถูกปล่อยในการเจาะแอชลีย์ แมดิสัน
เปิดเผยว่าโนเอลก็มีชู้
ที่จริง ปรากฏว่าในเวลาสามปี เขามีความสัมพันธ์กับผู้หญิงจำนวนมาก
ผู้หญิงหลายคนนั้น เขาเจอในเว็บไซต์ตัวเอง เอสแทบบลิชเม็น
(ผมจะบอกคุณเองว่าจะออกไปตอนไหน)
โนเอลมักจะคุยเรื่องเงินกับผู้หญิงเหล่านี้
ถึงกับเสนองานในอาวิดไลฟ์ให้ผู้หญิงคนนึง
ดูเหมือนเขาจะทำตัวเป็นป๋าเสียเอง
(สนใจสาวอายุ 18-19 พอจะมีว่างบ้างมั้ย)
ดูเหมือนหลายอย่างในแอชลีย์ แมดิสัน ไม่ได้เป็นอย่างที่เห็น
(ส่งสาวมาสองคน แล้วฉันจะเลือกคนนึง)
มันยากที่จะรู้ว่าสื่อกระแสหลัก จะให้โนเอลและบริษัทเขา
ออกอากาศขนาดนี้มั้ย
ถ้าพวกเขารู้ทุกอย่างที่เกิดขึ้นหลังฉาก
ฉันไม่คิดว่าแอชลีย์ แมดิสัน เป็นผู้คิดค้นการค้าประเวณีนะ
พวกอีเมลต่างๆ ชี้ชัดว่า พวกเขาแค่ช่วยทำให้มันทำงานอัตโนมัติ
และทำให้มันง่ายมากๆ
เหมือนกับที่กูเกิลไม่ได้คิดค้นการค้นหาข้อมูล
เท่าที่รู้ แอชลีย์ แมดิสันไม่ได้มีวงจรค้าประเวณี
หรือมีการขายบริการเอง ที่ผิดกฎหมายอะไรทำนองนั้น
สิ่งที่ฉันเห็นว่าผิดศีลธรรมคือวิธีการ
ที่พวกเขารับมือกับนักข่าว นักหนังสือพิมพ์
ทำให้พวกเขาคิดว่าบริษัทเป็นอีกสิ่งที่มันไม่ได้เป็น
แต่นั่นก็ไม่ได้ผิดกฎหมาย
เพราะพวกเขาเป็นบริษัทเอกชน
สามารถพูดอะไรก็ได้เกี่ยวกับบริษัทตัวเอง
ฉันคิดว่าแอชลีย์ แมดิสัน ฉลาดมากในการทำการตลาด
พวกเขารู้ว่าหนังสือพิมพ์ต้องการอะไร
และพวกเขาจะเอาเมล็ดพันธุ์แห่งความจริงนี้
ไประเบิด และนั่นคงทำให้ พวกเขาประสบความสำเร็จในแง่สื่อ
คุณต้องให้เวลากับมัน และบอกตามตรงนะ
ลูอิส แวนเดอร์เวลด์ เป็นที่ปรึกษาด้านเพศและความสัมพันธ์
เธอถูกว่าจ้างโดยแอชลีย์ แมดิสัน ให้เป็นโฆษกสื่อในปี 2013
แม้จากนั้นไม่นาน เธอจะทะเลาะกับบริษัทเรื่องเงิน
แต่เธอมีความเข้าใจลึกซึ้งว่าบริษัททำงานยังไง
เพราะรูปแบบความสัมพันธ์มีข้อผิดพลาดตั้งแต่แรก
ตอนแรกที่ฉันตกลงเป็นโฆษกให้พวกเขา
ฉันมีมุมมองที่ชัดเจน
เรื่องความเชื่อ เรื่องประสบการณ์ การทำงานกับคู่รักที่มีชู้
ทั้งหมดนั่นต้องถูกทิ้งไป
พวกเขาทำให้มันดูน่าชม ด้วยการพาดหัวข่าวที่น่าตกใจ
และอีเมลที่ถูกเจาะก็เปิดเผยว่า นั่นไม่ใช่การพูดเกินจริง
แต่เป็นการจงใจตบตาสื่อ
(ถ้ารายการไนท์ไลน์สงสัยอะไร พวกเขาจะยกเลิกทุกอย่าง)
(เพราะฉะนั้นต้องทำให้สมจริง)
แม้แต่สำนักพิมพ์ชั้นดีก็หลงกลพวกเขา
ฟอร์บสเป็นสำนักพิมพ์เรื่องการเงิน ที่ใหญ่ที่สุดในโลก
เป็นสำนักพิมพ์เรื่องการเงินที่ได้รับการนับถือที่สุด
โนเอลและอาวิดไลฟ์มีเดีย
ได้สร้างความสัมพันธ์กับนักข่าวคนนึง
ผู้ซึ่งพยายามจะเขียนข่าว และได้ค่านายหน้าจากนิตยสาร
(สิ่งที่ผมต้องการคือรายได้และตัวเลขกำไร)
บรรณาธิการฟอร์บส ตกลงที่จะเขียนบทความเกี่ยวกับบริษัท
และการโตอย่างรวดเร็ว แต่พวกเขาอยากเห็นตัวเลข
และจากการแกะรอยอีเมล คุณจะเห็นเจ้าหน้าที่พูดว่า
ผมทำให้แผนภูมินี้สูงขึ้นได้ ผมสร้างข้อมูลตรงนี้ขึ้นมาได้
หลายอย่างดูเหมือนจะแต่งขึ้นมาเอง
ดูเหมือนบริษัทจะกล่าวเกินจริง
เกี่ยวกับตัวเลขการเงินของ เว็บไซต์แอชลีย์ แมดิสัน
เว็บไซต์ทั้งหมด ข้อตกลงตัวแทนการตลาดทั้งหมด
แหล่งที่มาของเงินมากมายทั้งหมด
ที่แอชลีย์ แมดิสันและอาวิด
และบริษัทในเครือได้รอบโลก
แล้วฟอร์บสรู้ตัวเลขทั้งหมดได้ยังไง ตอนนั้นไม่มีใครรู้เลย
ความฝันของโนเอลคือ เอาแอชลีย์ แมดิสันเข้าตลาดหุ้น
และขายหุ้นให้สาธารณะ ผ่านสิ่งที่เรียกว่าหุ้นไอพีโอ
บริษัทใหญ่โตมาก
เราเป็นบริษัทใหญ่ บางทีคุณอาจช่วยเราซื้อหุ้นไอพีโอได้
ถึงเวลาที่เราจะเพิ่มเงินเป็นพันล้าน และแสดงให้โลกเห็นแล้ว
น่าสนใจมาก
มันอาจเป็นไปได้ ถ้าคุณลองดูธุรกิจของเรา
ดูที่ตัวเลข การเติบโต จำนวนสมาชิก พวกนี้มีค่าเป็นพันล้าน
โนเอลอยากให้ทุกคน มองธุรกิจเขาอย่างกลั่นกรอง
เพื่อครอบคลุมอาณาจักรเว็บโป๊ โฆษณาหนังโป๊
และการขายบริการต่างๆ ที่แอชลีย์ แมดิสันทำ
เพราะโนเอลมีความสามารถ ทำให้มันเป็นกระแสหลัก เป็นที่ยอมรับ
เป็นเรื่องปกติ สามารถพูดคุยกันได้
ฉันว่าผู้คนน่าจะกล้าพูดอย่างเปิดเผย
เกี่ยวกับแอชลีย์ แมดิสันดอทคอม มากกว่าพอร์นฮับดอทคอมอีก
ถ้าฟอร์บสออกมาพูดว่า
"โอ้โห แอชลีย์ แมดิสันเป็นหนึ่งในเว็บไซต์หาคู่
ที่ใหญ่และประสบความสำเร็จ ที่สุดในประวัติศาสตร์"
"มันเป็นบริษัทเกือบพันล้านเหรียญ" สำนักพิมพ์หลักอีกแปดแห่ง
รอบโลกจะพูดว่า "โอ้โห ฟอร์บส บลูมเบิร์ก มันต้องเป็นเรื่องจริงแน่ๆ"
จะไม่มีใครคลางแคลงใจ
นี่เป็นบริษัทพันล้านจริงๆ เหรอ มันออกสู่สาธารณะจริงๆ เหรอ
เติบโต 45 เปอร์เซ็นต์ในหนึ่งปีจริงๆ เหรอ
คุณจะโทษแอชลีย์ แมดิสัน ที่หาประโยชน์จากสื่อสันหลังยาวไม่ได้
ในเดือนกันยายน ปี 2015 สองเดือนหลังจากการถูกเจาะระบบ
ฟอร์บสได้เขียนอีกบทความขึ้น
"เราไม่รู้จริงๆ ว่าแอชลีย์ แมดิสันใหญ่แค่ไหน แต่ผมมั่นใจว่า
มันไม่ได้ใหญ่เหมือนกับที่เราเห็น"
แต่ขณะที่การเจาะระบบดูจะเปิดเผยหลายอย่าง
เกี่ยวกับผู้ใช้งานและเจ้าของเว็บไซต์
เราแทบไม่รู้อะไรเลยเกี่ยวกับตัวนักเจาะระบบ
หนึ่งปีต่อมา ไม่มีใครถูกจับในคดีนี้
และคดีก็ยังดำเนินอยู่
อาวิดไลฟ์มีเดียเสนอรางวัล 500,000 เหรียญ
ให้ผู้ที่ให้เบาะแสข้อมูลที่นำไปสู่การชี้ตัว
นำจับและดำเนินคดีกับบุคคลหรือกลุ่มบุคคล
ที่มีส่วนรับผิดชอบต่อ การรั่วไหลของข้อมูลแอชลีย์ แมดิสัน
และยังไม่มีใครมารับเงินรางวัลครึ่งล้านนี้
พร้อมแล้ว
ดูดี เปล่งปลั่ง
ถึงวัยที่จะแต่งงานได้ เป็นภาพที่น่ารัก
ที่คู่บ่าวสาวได้ทำขึ้น แต่ละคนเป็นความฝันของกันและกัน
ชีวิตคู่หลายคนต้องสะเทือน
ตอนรายละเอียดผู้ใช้งาน ของแอชลีย์ แมดิสันดอทคอม
รั่วไหลออกมาปีที่แล้ว ทนายคดีหย่าร้างอ้างว่า
มันเป็นเหมือนคริสต์มาสในเดือนกันยายน ของวงการนี้เลย
ทำไมเรื่องแบบนี้ต้องเกิดขึ้นกับพวกเขา
มันเป็นความผิดใคร
วงการหาคู่ก็สั่นสะเทือนเช่นกัน
ไม่นานหลังจากอีเมลของโนเอล ที่ถูกเจาะถูกเผยแพร่
อาวิดไลฟ์มีเดียประกาศว่าเขายินยอม ก้าวลงจากตำแหน่งประธานบริหาร
พวกเขากล่าวว่านี่เป็นไป ก็เพื่อผลประโยชน์ของบริษัท
ทีมอิมแพกต์ นี่คือการเตือน
การกระทำของคุณผิดกฎหมาย และเราจะไม่อ่อนข้อให้
แต่ตำรวจยังไม่รู้ว่าเป็นฝีมือใคร
ผู้เจาะระบบเรียกตัวเองว่า ทีมอิมแพกต์เป็นกลุ่มนิรนาม
ผู้ซึ่งเรียกผู้ใช้งานเว็บแอชลีย์ แมดิสัน ว่าเป็นพวกสวะนอกใจ
และกล่าวหาอาวิดไลฟ์ว่า หาเงินจากความเจ็บปวดของผู้อื่น
การเจาะระบบแบบนี้เรียกว่าแฮกติวิสซึม
(แมนเชสเตอร์)
(ประเทศอังกฤษ)
บ้านนักเจาะระบบใกล้แมนเชสเตอร์ เต็มไปด้วยผู้ที่รู้จักโลกนั้นเป็นอย่างดี
ถ้าคุณเข้าใจกฎของระบบคนอื่นมากกว่าคนพวกนั้น
คุณจะสามารถเขียนกฎของเกมขึ้นใหม่ อย่างมีประสิทธิภาพได้
การโจมตีเว็บไซต์ ที่สนับสนุนการนอกใจของคู่สามีภรรยา
อาจเป็นเหมือนการตั้งศาลเตี้ย
แล้วการนอกใจภรรยา มันควรทำเหรอ
เพียงเพราะคุณทำได้อย่างลับๆ ในเว็บไซต์นี้
แล้วจะเกิดอะไรขึ้นเมื่อมันถูกเปิดเผย
เราต้องมาเสียใจกับคุณด้วยเหรอ
ผมเองจะไม่ทำอะไรที่ผิดกฎหมาย
แต่ตอนที่เกิดเรื่องขึ้นกับแอชลีย์ แมดิสัน
ผมคิดว่าสมน้ำหน้าแล้ว
นี่เป็นสิ่งที่แฮกติวิสต์หลายคนจะทำ
พวกเขาพยายามเปิดโปงบริษัทใหญ่ๆ
แต่วิธีการเจาะเข้าไปปิดตัวเว็บไซต์
มันยังผิดกฎหมายอยู่
มันรุนแรงขึ้น เราเห็นผลกระทบ ที่มีมากขึ้นต่อชีวิตผู้คน
เอาล่ะ บอกลาการหาเงินได้ ฉันมานี่
บ้านนักเจาะระบบถูกตั้งขึ้นเพื่อนำนักเจาะระบบ
เข้าสู่กระแสหลัก และไม่ให้ทำผิดกฎหมาย
แต่การกระทำของทีมอิมแพกต์ มันมากกว่าการทำผิดกฎหมาย
ไม่ว่าพวกเขาจะคิดว่า เหตุผลมาจากเรื่องศีลธรรมหรือไม่
พวกเขาเท่านั้นที่ตอบได้
แต่ไม่ใช่ว่าคดีนี้จะไม่มีเหยื่อเลย
มีคนฆ่าตัวตายนะ
เรายังคงไม่ทราบว่า ใครเจาะระบบอาวิดไลฟ์มีเดีย
และอะไรคือแรงจูงใจที่แท้จริง
พวกเขาดูเหมือนไม่ได้ทำเงินจากการเจาะระบบ
ฉะนั้นจึงต้องมีเหตุผลอย่างอื่น
บางคนคิดว่าเป็นฝีมือคู่แข่ง
ฉันคิดว่ามันน่าจะเป็นฝีมือเว็บไซต์คู่แข่ง
ผู้ซึ่งอาจวางแผนหรือเห็นโอกาส
อาจให้พนักงานแทรกซึมเข้าไปสักพักแล้ว
หรือพวกเขาอาจเป็น คนเจาะระบบเองจากภายนอก
อีกทฤษฎีหนึ่งก็คือเป็นฝีมือคนใน
มีความเป็นไปได้ว่าทีมอิมแพกต์เป็นคนใน
ดูจากคุณภาพและความสมบูรณ์ของข้อมูล
อีเมลภายใน รหัสต้นฉบับผลิตภัณฑ์
พวกเขาน่าจะอยู่ในเครือข่ายบริษัทเอง
มากกว่าแค่ในเว็บไซต์
ผมเชื่อว่ามีคนที่มีปัญหาส่วนตัวกับประธานบริหาร
หรือกรรมการบริหารของบริษัท
และรู้สึกถูกหลอกจนต้องหาทางแก้แค้น
ดูจากวิธีที่บริษัทปฏิบัติต่อฉัน
และวิธีที่พวกเขารับมือกับพนักงาน
ที่ไม่พอใจบริษัท
ฉันว่าอาจจะเป็นฝีมือคนใน
มีผู้คนมากมายที่มีแรงจูงใจ
ในการทำลายตัวบริษัทอาวิดหรือโนเอลเอง
ผู้คนวงนอก ผู้คนวงใน
นี่เป็นบริษัทที่ฟ้องร้องคนมากมาย
ไล่คนมากมายออก
การจะหาคนที่มีแรงจูงใจ มันง่ายมากๆ
คนที่มีแรงจูงใจมีเยอะเกินไป
(ไอดาโฮ)
(สหรัฐอเมริกา)
(ทางเดียว)
ไม่ว่าจะเป็นฝีมือใครก็ตาม ผลกระทบของแอชลีย์ แมดิสันยังคงมีอยู่
ใครก็ตามที่ได้เจอเรื่องที่ผมเจอ
จะต้องดีใจที่ได้เห็นเว็บไซต์นั่นปิดตัว
ก่อนจะเกิดการเจาะระบบ
แอชลีย์ แมดิสันได้ทำลายชีวิตคู่มากมาย
ผู้หญิงจริงๆ หลายคนบนเว็บไซต์มาจากพื้นที่ชนบท
ตอนเกิดการเจาะระบบขึ้น คุณจะเห็นแต่ละพื้นที่เลย
ยูทาห์ ไอดาโฮมีจำนวนบัญชี ในเว็บแอชลีย์ แมดิสันมากที่สุด
และพื้นที่นี้เป็นที่ชนบท หัวโบราณ
แต่มันเป็นสิ่งที่ผมไม่ได้แปลกใจนัก
ในปี 2012 หลายปีก่อนการเจาะระบบ จิมได้รับข้อความทางโทรศัพท์
หนึ่งในบัญชีของภรรยาเขา เชื่อมต่อกับมือถือเขาโดยบังเอิญ
ผมเริ่มได้รับอีเมลและข้อความ
ของเมียผมกับชายอีกคน เธอบอกเขาว่า
"ฉันจะหาเรื่องทะเลาะกับสามี
และหาทางออกไปเจอคุณ"
ผมอ้วกออกมา อ้วกออกมาจริงๆ
ในท้ายที่สุด จิมก็ได้เห็นข้อความมากมาย ที่ภรรยาเขาส่งไปก่อนหน้านี้
สิ่งที่คุณไม่คิดว่าจะได้รู้ ไม่คิดว่าจะได้เห็น
มีคลิปด้วย มีคนส่งคลิปมา เป็นคลิปของเธอกำลังมีเซ็กส์
จิมค้นพบว่าภรรยาของเขาคบชู้กับชายหกคน
บนเว็บไซต์แอชลีย์ แมดิสัน
มันเหมือนยาเสพติด มันเหมือนพอคุณติด
คุณจะอยากได้มากขึ้น อยากได้อะดรีนาลีน ความรู้สึกนั้น
นั่นเป็นสิ่งเดียวที่ผมคิดออก
ผมมี
ลูกน้อยห้าคน
ผมไม่อยากให้พวกเขาโตมา
ในบ้านที่พ่อแม่เลิกกัน
ผมรู้สึกว่ามันเป็นความผิดผม ผมมีส่วนในเรื่องนี้
ผมพยายามคุยกับเธอ อธิบายว่าผมรักเธอ
เรามีลูกด้วยกันห้าคน อย่าทำลายครอบครัวเราเลย
แต่ในที่สุดก็คืนดีกันไม่ได้
ทั้งคู่หย่ากัน
มันใช้เวลานานมากกว่าผมจะหยุดคลื่นไส้
เหมือนร่างกายผมอยากจะอาเจียน ทุกครั้งที่เห็นแอชลีย์ แมดิสัน
จนมีการเจาะระบบ วันนั้นเป็นวันที่ดีจริงๆ
เราไม่รู้ว่าใครเป็นคนเจาะระบบ แต่เรารู้ว่า
ทีมอิมแพกต์ขู่ว่าจะทำการโจมตีอีก
ผมถามทีมอิมแพกต์ว่าพวกเขาจะโจมตีบริษัทอื่นมั้ย
และพวกเขาตอบว่าแน่อยู่แล้ว
อาจจะโจมตีนักการเมืองด้วย
ทุกระบบมีจุดอ่อน
แม้แต่เว็บไซต์เครือข่ายสังคมที่ใหญ่ที่สุด
ระบบที่ปลอดภัย มันไม่มีจริงหรอก
ขณะที่ชีวิตเราถูกประสานเข้ากับโลกดิจิทัล
ตัวอย่างเช่นรถยนต์เชื่อมต่อกับอินเทอร์เน็ต
การเจาะเข้าระบบจะมีมากขึ้นเรื่อยๆ
มันน่ากลัวมั้ย
น่ากลัวสิ
สวัสดี พลเมืองแห่งโลกเสรี
เสรีภาพของเราได้ถูกโจมตีอีกครั้ง เราจะให้มันเกิดขึ้นต่อไปไม่ได้
(เราถามโนเอล บิเดอร์แมนเรื่องคำตอบ ต่อปัญหาในภาพยนตร์เรื่องนี้
แต่ไม่มีคำตอบจากเขา)
(กรกฎาคม 2016 อาวิดไลฟ์เปลี่ยนชื่อเป็นรูบี้
ตั้งประธานกรรมการบริหารกับประธานใหม่)
(พวกเขาขออภัยต่อผู้ที่ได้รับผลกระทบ
และได้ลงทุนอย่างมากเพื่อรับมือ
กับการคุกคามบนโลกไซเบอร์ที่มีมากขึ้นนี้)